Izziņa par atzinumos sniegtajiem iebildumiem

|  |
| --- |
| Protokollēmuma projektā “Par informatīvo ziņojumu par Kohēzijas politikas Eiropas Savienības fondu investīciju aktualitātēm līdz 2019. gada augustam (pusgada ziņojums)”” (turpmāk – protokollēmuma projekts)unInformatīvā ziņojuma projektā „Informatīvais ziņojums par Kohēzijas politikas Eiropas Savienības fondu investīciju aktualitātēm līdz 2019. gada augustam (pusgada ziņojums)” (turpmāk – informatīvais ziņojums). |

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 16.08.2019. |
|  |  |
| Saskaņošanas dalībnieki | Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Valsts kanceleja, Veselības ministrija, Vides aizsardzības un reģionālās attīstības ministrija, Zemkopības ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Labklājības ministrijas, Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| --- | --- | --- | --- | --- |
| 1 | 2 | 3 | 4 | 5 |
|  | Informatīvā ziņojuma 3.sadaļa “2014.-2020.gada plānošanas perioda ES fondu investīciju aktualitātes” | **Labklājības ministrija**ar informāciju par 2019. gada 13. augustā plānoto ministru semināru, kura ietvaros plānots pārrunāt ministriju iesniegtos priekšlikumus snieguma rezerves izmantošanai un citām finanšu, tai skaitā līdzšinēji konstatēto neatbilstoši veikto izdevumu, pārdalēm (piemēram, informatīvā ziņojuma 12.lpp). Papildus aicinām arī papildināt protokollēmuma projektu ar lēmumu, kas ļautu tām ministrijām, attiecībā uz kuru priekšlikumiem tiks panākts konceptuāls atbalsts iepriekš minētajā seminārā, virzīt atbilstošus grozījumus to pārziņas Ministru kabineta noteikumos par specifisko atbalsta mērķu/pasākumu īstenošanu; | **Nav ņemts vērā. Skaidrojam.**Vēršam uzmanību, ka šis informatīvais ziņojums tiks iesniegts Ministru kabinetā (turpmāk - MK) 2019. gada augusta beigās, t.i. MK noteiktā termiņā līdz 1. septembrim. Paredzētā rīcība jau ir minēta informatīvā ziņojuma 12. lpp., t.i. valdība jau 2019. gada 23. aprīlī[[1]](#footnote-1), ir lēmusi par konkrētu rīcību/kārtību un laika grafiku, kad plānots valdībā noteiktā kārtībā izskatīt un lemt par Eiropas Savienības (turpmāk – ES) fondu finansējuma jautājumiem, t.i. Finanšu ministrija (turpmāk – FM) sagatavos un līdz 2019. gada 30. septembrim noteiktā kārtībā iesniegs MK apkopojošu ziņojumu ar priekšlikumiem snieguma rezerves un finansējuma atlikumu turpmākai izmantošanai. Skaidrojam, ka minētā FM ziņojuma izstrādes procesi pirms tā oficiālas izsūtīšanas saskaņošanai iestādēm noteiktā kārtībā, ir neformālas dažādu līmeņu iepriekšējas konsultācijas, diskusijas. Neformālie procesi, jo īpaši kas nav FM atbildībā, nav iekļaujami MK informatīvajā ziņojumā. Specifiskā atbalsta mērķa MK noteikumus LM var izlemt virzīt paralēli, ja uzskata par lietderīgu, vienlaikus apzinoties paredzēto kārtību, kad MK lemtu kompleksi, izskatot FM iesniegto ziņojumu MK līdz 2019. gada 31. septembrim.**Elektroniskās saskaņošanas laikā 13.08.2019. panākta vienošanās, ka Labklājības ministrija neuztur iebildumu, pieņem zināšanai skaidrojumu.** | - |
|  | Informatīvā ziņojuma 3.sadaļa “2014.-2020.gada plānošanas perioda ES fondu investīciju aktualitātes” | **Labklājības ministrija**tabulā nr.1. “ES fondu 2014.-2020.gada plānošanas perioda 2018.gada starpposma finanšu mērķa izpilde” (informatīvā ziņojuma 12. un 13.lpp) norādot informāciju arī par 9.prioritārā virziena “Sociālā iekļaušana un nabadzības apkarošana” Eiropas Sociālā fonda finansējuma daļai noteiktā starpposma mērķa izpildi. | **Ņemts vērā** Tabula Nr. 1 papildināta ar 9. prioritārā virziena ESF starpposma finanšu mērķa izpildi. | Skatīt informatīvā ziņojuma sadaļas “2014.-2020.gada plānošanas perioda ES fondu investīciju aktualitātes” tabulu Nr.1, 13-14.lpp. |
|  | Informatīvā ziņojuma 3.sadaļa “2014.-2020.gada plānošanas perioda ES fondu investīciju aktualitātes” | **Labklājības ministrija**attiecībā uz Centrālās finanšu un līgumu aģentūras aktualitātēm, investīciju labās prakses un sasniegumu piemēriem pie plānošanas periodā kumulatīvi līdz 2019. gada vidum pabeigtajiem 310 projektiem minot arī labklājības nozarē noslēgušos projektu “Jauniešu garantija”, kura ietvaros tika dota iespēja vairāk kā 19 000 jauniešiem bezdarbniekiem iesaistīties aktīvās darba tirgus politikas pasākumos, veicinot to nodarbinātību. | **Ņemts vērā** Iebildums elektroniski 12.08.2019. saskaņots ar Centrālo finanšu un līgumu aģentūru (turpmāk – CFLA). Informatīvā ziņojuma redakcija papildināta ar informāciju par noslēgtajiem projektiem.  | Skatīt informatīvā ziņojuma apakšsadaļu “CFLA aktualitātes, investīciju labās prakses un sasniegumu piemēri” 17.lpp. |
|  | Informatīvā ziņojuma 3.sadaļa “2014.-2020.gada plānošanas perioda ES fondu investīciju aktualitātes” | **Labklājības ministrija**attiecībā uz gadījumiem, kad, iestājoties finanšu disciplīnas piemērošanas nosacījumiem, ir piemērojami izņēmumi saskaņā ar normatīvo regulējumu, minot kā piemēru labklājības nozarē īstenoto Valsts izglītības attīstības aģentūras projektu “Sākotnējās profesionālās izglītības programmu īstenošana Jauniešu garantijas ietvaros” (minētā projekta īstenošana atbilstoši 2019. gada 16.aprīļa Ministru kabineta sēdes protokola Nr.20 32.§ “Informatīvais ziņojums “Par Jauniešu garantijas īstenošanas progresu”” 2.punktam pagarināta līdz 2021.gada 31.janvārim specifiskajam atbalsta mērķim piešķirtā finansējuma ietvaros, kas attiecīgi var radīt apstākļus, kad ir pamatots iemesls pārskatīt plānoto maksājumu pieprasījumu iesniegšanas grafiku). | **Nav ņemts vērā. Skaidrojam.** Informatīvā ziņojuma mērķis ir sniegt valdībai un plašākai sabiedrībai iespējami koncentrētu informāciju par svarīgākajām aktualitātēm ES fondu investīciju ieviešanā, izvairoties no projektu līmeņa detalizācijas un no iepriekš valdībai jau ziņotās informācijas dublēšanas. Attiecīgi informatīvajā ziņojumā nav nepieciešams uzskaitīt visus jau iepriekš valdībā pieņemtos lēmumus, ja nepastāv kāda aktuāla nozīmīga problēma, kas būtu jārisina valdības līmenī vai par to jāinformē sabiedrība. Finanšu disciplīnas informatīvajā tabulā tiek attēlota reālā situācija projekta līmenī konkrētā laika periodā ar mērķi informēt par iespējamajiem riskiem. Par disciplīnas iestāšanos CFLA lems gada nogalē. Projektos, kuriem CFLA pie maksājumu plāniem vai līguma termiņa pagarinājumiem ir norādījusi, ka ir izvērtēti un attiecināmi finanšu disciplīnas izņēmuma gadījumi, turpmāk komentāru ailē tiks norādīta informācija par izņēmuma gadījumu.**Elektroniskās saskaņošanas laikā 13.08.2019. panākta vienošanās, ka Labklājības ministrija neuztur iebildumu, pieņem zināšanai skaidrojumu.** | - |
|  | Informatīvā ziņojuma 3.sadaļa “2014.-2020.gada plānošanas perioda ES fondu investīciju aktualitātes” | **Labklājības ministrija**papildus vēlamies vērst uzmanību, ka informatīvā ziņojuma 21.lpp pieminētais objektīvais gadījums – t.i., iepriekš neparedzēti aizdevumu ierobežojumi pašvaldību projektos, ne tikai var negatīvi ietekmēt finansējuma saņēmēju maksājumu pieprasījumu iesniegšanas plānu izpildi (tādējādi radot apstākļus finanšu disciplīnas pasākumu piemērošanai), bet var radīt arī citas negatīvas sekas. Minētais var kavēt 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” projektu uzsākšanu kopumā, jo pašvaldības ir spiestas pārskatīt sabiedrībā balstītu sociālo pakalpojumu infrastruktūras attīstības risinājumus un infrastruktūras objektus, kuros veicamas investīcijas, pēc iespējas samazinot neattiecināmās izmaksas. Iespējams, var atkārtoti aktualizēties jautājums par pašvaldību atteikšanos īstenot projektus un rezultātā mērķa grupa (cilvēki ar garīga rakstura traucējumiem, bērni ar funkcionāliem traucējumiem un ārpusģimenes aprūpē esoši bērni), kas ir vismazāk aizsargātākās sabiedrības grupas, nesaņems pakalpojumus. Līdz ar to lūdzam papildināt informatīvo ziņojumu, iekļaujot atbilstošu informāciju arī par labklājības nozarē īstenotā 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” riskiem, kas saistīti ar valsts kases aizdevumu ierobežojumiem pašvaldībām neattiecamo izmaksu segšanai un kas kritiski nepieciešamas atsevišķu pašvaldību projektu īstenošanai (informācija iesniegta Finanšu ministrijai tai skaitā ar 2019. gada 21. jūnija LM vēstuli Nr.38-3-01/1150, sniedzot Finanšu ministrijai informāciju un priekšlikumus 9.3.1.1.pasākuma īstenošanai). | **Ņemts vērā**Informatīvā ziņojuma sadaļa “2014.-2020.gada plānošanas perioda ES fondu investīciju aktualitātes” papildināta par esošo situāciju saistībā ar pašvaldību aizņēmumiem.  | Skatīt informatīvā ziņojuma apakšsadaļu “Projektu ieviešanas un finanšu disciplīnas kvalitāte” 21.lpp. |
|  | Informatīvā ziņojuma 7.sadaļā “ES fondu vadības un kontroles sistēma” | **Labklājības ministrija**attiecībā uz KP VIS procesu vienkāršošanu (informatīvā ziņojuma 28.lpp) norādot, ka līdztekus šiem lietojamības uzlabojumiem atsevišķi finansējuma saņēmēji saskaras ar problēmām – proti, nodrošinot automātisku datu ielasīšanu no atbilstošajām valsts datu bāzēm, šie datu lauki tiek izslēgti no finansējuma saņēmējam pieejamiem datu laukiem un iepriekš finansējuma saņēmēja uzkrātā/ievadītā informācija ir dzēsta. Īpaši šī problēma ir aktuāla gadījumos, kad automātiski ielasāmos datu laukus finansējuma saņēmējs iepriekš ir izmantojis, lai fiksētu dalībnieka atbilstību mērķa grupai un uzkrātu informāciju par faktiem, kas to pierāda (LM šobrīd apzina tos savas pārziņas projektus, kurus šī problēma ir skārusi vissmagāk, informāciju iesniegsim Finanšu ministrijai un Centrālai finanšu līgumu aģentūrai atsevišķi); | **Ņemts vērā**Informatīvā ziņojuma apakšsadaļa “ES fondu 2014. – 2020. gada plānošanas periods” papildināta. | Skatīt informatīvā ziņojuma apakšsadaļu “ES fondu 2014. – 2020. gada plānošanas periods” 31.lpp. |
|  | Informatīvā ziņojuma 7.sadaļā “ES fondu vadības un kontroles sistēma” | **Labklājības ministrija**informācijas nepārprotamībai attiecībā uz aktualizētajām un izstrādē esošajām vienas vienības metodikām, norādot to nosaukumu vai satura atklāstu, kā arī papildinot informatīvo ziņojumu (informatīvā ziņojuma 29.lpp) ar atbilstošu norādi uz tīmekļa vietni, kur pieejamas 2019. gada. 12.aprīlī apstiprinātās aktualizētās vienkāršoto izmaksu metodikas. | **Ņemts vērā** Informatīvajā ziņojumā pievienota norāde uz tīmekļa vietni, kur pieejamas 2019. gada 12. aprīlī apstiprinātās aktualizētās vienkāršoto izmaksu metodikas. | Skatīt informatīvā ziņojuma apakšsadaļu “Stiprināta normatīvā bāze un metodikas ES fondu ieviešanā” 33.lpp. |
|  | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi” un protokollēmuma 2. punkts | **Tieslietu ministrija**Lūdzam ziņojuma 6. sadaļā 26. un 27. lpp. un lēmuma projekta 2. punktā savstarpēji saskaņot un konsekventi norādīt finansējuma apmēru, kuru paredzēts pārskaitīt donorvalstīm saskaņā ar lēmuma projekta 2.3. apakšpunktu, jo konkrētā summa ziņojumā nav norādīta konsekventi – vienuviet tā norādīta 1 204 150 *euro*, bet citviet 1,2 milj. *euro*. Tāpat līdzīgi lūdzam konsekventi norādīt konkrēto adresātu, kam attiecīgo finansējumu paredzēts pārskaitīt – donorvalstīm (ziņojumā papildus norādīts arī – donoriem) vai Finanšu instrumenta birojam. | **Ņemts vērā**Informatīvā ziņojumā precizēts finansējuma apmērs atbilstoši protokollēmumam uz 1 204 150*euro*, kā arī visā tekstā precizēts, ka finansējumu paredzēts pārskaitīt donorvalstīm. | Skatīt informatīvā ziņojuma apakšsadaļu “EEZ/Norvēģijas finanšu instrumentu 2009.-2014. gada perioda atmaksas donorvalstīm” 30-31.lpp. |
|  | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi”  | **Tieslietu ministrija**Vienlaikus lūdzam izvērtēt un nepieciešamības gadījumā precizēt ziņojuma 6. sadaļā 27. lpp. norādīto, ka donorvalstis var lemt par soda naudas piemērošanu, jo no Eiropas Ekonomikas zonas finanšu instrumenta komitejas 2011. gada 13. janvārī apstiprinātajiem noteikumiem par Eiropas Ekonomikas zonas finanšu instrumenta ieviešanu 2009.–2014. gadā pirmšķietami neizriet soda naudas piemērošanas iespēja. | **Ņemts vērā**Precizēts Informatīvā ziņojuma apakšsadaļas “EEZ/Norvēģijas finanšu instrumentu 2009.-2014. gada perioda atmaksas donorvalstīm” pēdējais teikums, papildinot ar atsauci uz konkrētu donorvalstu noteikumu punktu, kurš atrunā nokavējuma naudas piemērošanu, kā arī zemsvītras atsaucē citēta donorvalstu noteikumu 12.5.panta 5.punkta daļa. | Skatīt informatīvā ziņojuma apakšsadaļu “ EEZ/Norvēģijas finanšu instrumentu 2009.-2014. gada perioda atmaksas donorvalstīm” 31.lpp. |
|  | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi”**Papildināts pēc otrreizējas saskaņošanas 2019. gada 23. augustā, skatīt izziņas 10.1.punktu** | **Tieslietu ministrija** No ziņojuma 6. sadaļas izriet, ka atbilstoši Latvijas Investīciju un attīstības aģentūras un Ekonomikas ministrijas norādītajam projektā Nr. DMS/3.4.4.1.0/12/09/641 "Daudzdzīvokļu dzīvojamās mājas Teātra ielā 4, Balvi, energoefektivitātes paaugstināšana" procesa izdevumi neatbilstoši veikto izdevumu atgūšanai no daudzdzīvokļu mājas dzīvokļu īpašniekiem ievērojami pārsniedz sagaidāmos ieguvumus. Proti, tikai Latvijas Investīciju un attīstības aģentūrai nepieciešamie izdevumi, neņemot vērā citas budžeta iestādes un resursus, ir lielāki nekā atgūstamā summa, līdz ar to šāda līdzekļu izmantošana ir nelietderīga, un attiecīgi neatbilstoši veiktie izdevumi būtu jāuzskata par atgūtiem un jāattiecina uz Eiropas Savienības struktūrfondu un Kohēzijas fonda 2007.–2013. gada plānošanas perioda virssaistībām. Ziņojumā norādītais sasaucas ar lēmuma projekta 3. punktu, no kura izriet atļauja Latvijas Investīciju un attīstības aģentūrai neturpināt finansējuma piedziņu no daudzdzīvokļu mājas dzīvokļu īpašniekiem par 26 892,28 *euro* projektā un attiecināt tos uz attiecīgā plānošanas perioda virssaistībām. Tomēr vēršam uzmanību uz vairākiem apsvērumiem: | **Ņemts vērā**Informatīvā ziņojuma apakšsadaļā “ES fondu 2007. – 2013. gada plānošanas periods” informācija par konkrēto projekta gadījumu ir papildināta, skaidrāk aprakstot Ekonomikas ministrijas (turpmāk – EM) un Latvijas Investīciju un attīstības aģentūras (turpmāk – LIAA) sniegto informāciju par situācijas būtību. Elektroniski saskaņota ar EM un LIAA 16.08.2019. | Skatīt informatīvā ziņojuma apakšsadaļu “ES fondu 2007. – 2013. gada plānošanas periods” 27-29.lpp. |
| pirmkārt, no normatīvajiem aktiem pirmšķietami neizriet sadarbības iestādes un atbildīgās iestādes rīcības brīvība, izlemjot jautājumu par neatbilstoši veikto izdevumu atgūšanu. Tieši otrādi, no Eiropas Savienības struktūrfondu un Kohēzijas fonda vadības likuma (19. panta ceturtā daļa, 24. un 25. pants) un Ministru kabineta 2010. gada 10. augusta noteikumiem Nr. 740 "Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus" (25. punkts) nepārprotami izriet minēto iestāžu pienākums, iestājoties eventuāliem priekšnoteikumiem, ieturēt, norakstīt vai atgūt neatbilstoši veiktos izdevumus. Attiecīgi nav saprotams tiesiskais pamats neatbilstošo izdevumu neatgūšanai konkrētajā gadījumā; | Skaidrojam, ka atbilstoši Publiskas personas finanšu līdzekļu un mantas izšķērdēšanas novēršanas likuma 3.pantam, Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir:1. rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu;
2. manta atsavināma un nododama īpašumā vai lietošanā citai personai par iespējami augstāku cenu;
3. manta iegūstama īpašumā vai lietošanā par izdevīgāko cenu.

Ņemot vērā iepriekš minēto, no daudzdzīvokļu mājas dzīvokļu īpašniekiem nav lietderīgi tiesas ceļā atgūt 26892,28 *euro*, jo izdevumi līdzekļu atgūšanai pārsniedz pat 2 reizes, kas nebūtu uzskatāma par lietderīgu un efektīvāko publisko līdzekļu labākās izmantošanas un neizšķērdēšanas risinājumu. | Skatīt informatīvā ziņojuma apakšsadaļu “ES fondu 2007. – 2013. gada plānošanas periods” 28-33.lpp. |
| otrkārt, vēršam uzmanību, ka nacionālo tiesību izpratnē ar virssaistībām tiek saprastas saistības veikt maksājumus no valsts budžeta attiecināmo izdevumu segšanai, kas pārsniedz Eiropas Savienības fonda finansējuma un attiecināmā valsts budžeta līdzfinansējuma summu, tādēļ, ja konkrētie izdevumi 26 892,28 *euro*, nav uzskatāmi par attiecināmiem, tad līdz ar to pastāv pamats apšaubīt šādu izdevumu attiecināšanas uz virssaistībām pamatotību; | Skaidrojam, ka neatbilstoši veikto izdevumi 26 892,28 *euro,* ko EM un LIAA ierosina kā izņēmuma gadījumu segt no valsts budžeta līdzekļiem, ir tiešā veidā saistīti projekta izdevumiem, t.i. šī summa ir izmaksāta projektā kā avansa maksājums saskaņā ar starp LIAA un projekta īstenotāju noslēgto līgumu par projekta īstenošanu. Informatīvā ziņojuma redakcija papildināta, skaidrāk aprakstot projekta situāciju.  | Skatīt informatīvā ziņojuma apakšsadaļu “ES fondu 2007. – 2013. gada plānošanas periods” 27-29.lpp. |
| treškārt, no ziņojuma neizriet pamatots un aprēķinos balstīts skaidrojums, kādēļ Sabiedrība ar ierobežotu atbildību "Energo pārvalde" maksātnespējas procesa uzsākšana pati par sevi, kā arī nepieciešamība vērsties pie daudzdzīvokļu mājas dzīvokļu īpašniekiem (no ziņojuma un lēmuma projekta kopsakarā nav nepārprotami skaidrs, vai attiecīgā vēršanās jau ir notikusi), pieprasot atmaksāt saņemto atbalsta finansējumu, padara neatbilstošo izdevumu atgūšanu par nelietderīgu. Savukārt, neesot pieejamiem konkrētiem aprēķiniem, ir apšaubāms arī ziņojumā norādītais, ka neatbilstošo izdevumu atgūšanas izmaksas ir nesamērīgi dārgākas (valstij neizdevīgākas) nekā sagaidāmais ieguvums, ņemot vērā neatbilstošo izdevumu salīdzinoši ievērojamo apmēru. | **Ņemts vērā**Skaidrojam, ka LIAA ir veikuši detalizētu aprēķinu. Detalizētas informācijas nepieciešamības gadījumā aicinām vērsties tieši LIAA vai EM (informācija iesniegta arī FM).Informatīvā ziņojuma redakcija papildināta, skaidrāk aprakstot projekta situāciju. | Skatīt informatīvā ziņojuma apakšsadaļu “ES fondu 2007. – 2013. gada plānošanas periods” 27-29.lpp. |
| Ievērojot minēto, lūdzam papildināt ziņojumu ar izvērstāku pamatojumu, ņemot vērā minētos apsvērumus, un nepieciešamības gadījumā precizēt lēmuma projektu. | **Ņemts vērā**Informatīvā ziņojuma redakcija papildināta, skaidrāk aprakstot projekta situāciju. | Skatīt informatīvā ziņojuma apakšsadaļu “ES fondu 2007. – 2013. gada plānošanas periods” 27-29.lpp. |
| 10.1. | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi” **pēc otrreizējas saskaņošanas 2019. gada 23. augustā.** | **Tieslietu ministrijas iebildums**Projektā Nr. DMS/3.4.4.1.0/12/09/641 "Daudzdzīvokļu dzīvojamās mājas Teātra ielā 4, Balvi, energoefektivitātes paaugstināšana" neturpināt neatbilstoši veikto izdevumu 26 892,28 *euro* piedziņu no daudzdzīvokļu mājas dzīvokļu īpašniekiem un attiecināt tos uz attiecīgā plānošanas perioda virssaistībām (sk. ziņojuma apakšsadaļu "ES fondu 2007.–2013. gada plānošanas periods", lēmuma projekta 3. punktu), vienlaikus tomēr uzskatām, ka ziņojumā norādītais pamatojums nav pietiekams secinājuma izdarīšanai, ka lēmuma projekta 3. punktā minētais risinājums ir juridiski korekts. Saistībā ar minēto vēršam uzmanību, ka: | **Ņemot vērā Tieslietu ministrijas (turpmāk – TM) sniegto skaidrojumu, sadaļa no informatīvā ziņojuma un protokolēmuma projekta dzēsta.** Informējam, ka FM ir aicinājusi EM izskatīt TM  uzturētos iebildumus pēc būtības, un nepieciešamības gadījumā aicina abas iestādes uz savstarpēju dialogu. FM aicina EM izvērtēt nepieciešamību šai informācijai piešķirt ierobežotas pieejamības statusu un, gadījumā, ja tiks uzturēts pieprasījums neturpināt piedziņu, virzīt šo jautājumu kā atsevišķu ziņojumu izskatīšanai MK. | Skatīt precizēto MK protokollēmumu un informatīvo ziņojumu. |
| pirmkārt, no ziņojuma joprojām skaidri neizriet, kāds ir izraudzītā risinājuma – neatgūt neatbilstošos izdevumus – tiesiskais pamats. Izziņā norādīts uz Publiskas personas finanšu līdzekļu un mantas izšķērdēšanas novēršanas likuma 3. pantu, tomēr izziņā nav precizēts konkrēts šī panta punkts (tiesību norma), kā arī dots juridisks novērtējums tam, kādēļ pants attiecināms uz ziņojumā norādītajiem apstākļiem, t.i., neatklājot tādus apstākļus, kuriem juridisko seku ziņā šī tiesību norma (precīzāk – šajā pantā ietvertās tiesību normas) būtu piemērojama. Turklāt uzsveram, ka pat gadījumā, ja minētā likuma normas būtu attiecināmas uz ziņojumā norādītajiem apstākļiem, konkrētu valsts rīcību šajā gadījumā tāpat tieši paredz, un tādēļ uzskatām, ka piemērojams būtu tieši Eiropas Savienības struktūrfondu un Kohēzijas fonda vadības likums (19. panta ceturtā daļa, 24. un 25. pants) un uz tā pamata izdotie Ministru kabineta 2010. gada 10. augusta noteikumi Nr. 740 "Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus" (25. punkts) (turpmāk – noteikumi Nr. 740). Saistībā ar minēto vēršam uzmanību, ka nav pamatota ziņojumā ietvertā norāde, ka precīza kārtība rīcībai šādos gadījumos noteikumos Nr. 740 nav atrunāta, jo noteikumu Nr. 740 25. punkts nepārprotami noteic konkrētu rīcību ziņojumā norādītajos apstākļos, bet šķēršļi tā attiecināšanai uz šo gadījumu nav motivēti; |
| otrkārt, no ziņojuma joprojām neizriet pamatojums tam, kādēļ vēršanās pret pārvaldnieku – SIA "Energo pārvalde", lai atgūtu neatbilstošos izdevumus, nav iespējama, jo minētās sabiedrības maksātnespējas process, tas, ka vienīgais tās valdes loceklis atsavinājis savas kapitāldaļas minētajai sabiedrībai un nav veikta tās pilnvarotās personas maiņa, pats par sevi vēl nenorāda uz juridiskiem šķēršļiem vērsties pret minēto sabiedrību normatīvajos tiesību aktos noteiktajā kārtībā. No ziņojuma izriet, ka šobrīd norisinās SIA "Energo pārvalde" maksātnespējas process, tātad maksātnespējīgās juridiskās personas pārvaldes institūcijas pilnvaras atbilstoši Maksātnespējas likumam īsteno maksātnespējas administrators, kura kompetencē cita starpā saskaņā ar minētā likuma 67. panta 6. punktu ir arī amatpersonu parādnieka pārvaldes darba veikšanai iecelšana un to kompetences noteikšana; |
| treškārt, ziņojumā norādīts, ka piedziņa pret daudzdzīvokļu mājas dzīvokļu īpašniekiem ir nesamērīga. Saistībā ar minēto vēršam uzmanību, ka samērīguma princips noteiktos dzīves gadījumos pieļauj tiesību piemērotājam iespēju atkāpties no tiesību normas tiesisko seku īstenošanas gadījumā, ja tiesību norma neparedz rīcības brīvību. Šajā sakarā, piemēram, arī Satversmes tiesa ir cita starpā norādījusi, ka tiesību piemērotājam tiesisko seku samērīgums ir jāapsver ikviena administratīvā akta izdošanas gadījumā un jāizvēlas sekas, kuras sasniedz tiesību mērķi – taisnīgumu. Netipiskajos gadījumos iestādei ir tiesības atkāpties no tiesisko seku īstenošanas. Tomēr šādai atkāpei ir jābūt pamatotai ar īpašiem, uzrādāmiem un pārliecinošiem argumentiem. Viens no šādiem gadījumiem varētu būt samērīguma pārbaude tad, ja ar obligāto administratīvo aktu tiek ierobežotas personas pamattiesības (sk. *Satversmes tiesas 2007. gada 28. februāra lēmuma lietā Nr. 2006-41-01 13.–15. punktu*). Vienlaikus juridiskajā literatūrā atzīts, ka tāda lēmuma pieņemšana, kas ir pretējs likuma normas vārdiskajam tekstam, varētu tikt attaisnota tikai tad, ja pretējā gadījumā lēmums būtu klaji nesamērīgs (sk. *Levits E. Samērīguma princips un obligātais administratīvais akts. Jurista Vārds, 27.03.2007., Nr. 13.*). |
| Konkrētajā gadījumā, no ziņojumā minētajiem apstākļiem, nav konstatējams pamats atkāpties no tiesisko seku, kādas paredzētas Eiropas Savienības struktūrfondu un Kohēzijas fonda vadības likumā un noteikumos Nr. 740, īstenošanas, proti, nav konstatējami tādi apstākļi, kuros minēto tiesību normu piemērošanas rezultāts būtu klaji nesamērīgs.Norādām, ka noteikumu Nr. 740 25.2. apakšpunktā noteikts, ja neatbilstoši veiktos izdevumus nav iespējams ieturēt saskaņā ar šo noteikumu 25.1. apakšpunktu un vienam projektam vienas neatbilstības gadījumā neatbilstoši veikto izdevumu summa nepārsniedz 120 *euro*, neatbilstoši veiktos izdevumus var norakstīt izdevumos. Tātad secināms, ka minētajos noteikumos, balstoties uz lietderības apsvērumiem, ir izvērtēts maksimālais izdevumu apmērs, kādu ir pieļaujams norakstīt, un attiecīgi kādā gadījumā nav jāveic atgūšanas darbības – līgumslēdzējs (noteikumu Nr. 740 izpratnē) vienojas ar finansējuma saņēmēju civiltiesiskā kārtībā vai izdod administratīvo aktu par neatbilstoši veikto izdevumu atgūšanu –, kas izriet no 25.3. apakšpunkta. Turklāt salīdzinājumam šis apmērs – 120 *euro* –, kas ir attiecināms uz vienu projektu, irvairākas reizes mazāks, nekā ziņojumā norādītā, par katru daudzdzīvokļu mājas dzīvokli vidēji atgūstamā summa – 488,95 *euro*. Tādējādi secināms, ka lietderības apsvērumi par neatbilstošo izdevumu atgūšanu ir tikuši jau atbilstoši izdarīti, pieņemot regulējumu, kas noteikts Eiropas Savienības struktūrfondu un Kohēzijas fonda vadības likumā un noteikumos Nr. 740. Līdz ar to ziņojumā norādīto gadījumu nevar atzīt par netipisku. Šeit papildus norādām, ka ziņojumā pie potenciālajiem neatbilstošo izdevumu atgūšanas izdevumiem norādīta maksimālā iespējamā izdevumu summa (ziņojumā gan norādīts uz iespējamiem papildu izdevumiem) – 57 371, 60 *euro*, kas ietver sevī vairākus pieņēmumus, proti, ka tiesvedība ar dzīvokļu īpašniekiem norisināsies trijās tiesu instancēs, katrs dzīvokļu īpašnieks vērsīsies ar sūdzību, kura būs jāizskata un uz kuru būs jāsagatavo atbilde, tiesāšanās izdevumi civilprocesā netiks atlīdzināti u.tml., attiecīgi atgūšanas faktiskās izmaksas varētu būt arī ievērojami zemākas, kas ziņojumā nav analizēts. Tāpat uzskatām, ka arī vēršanās pret daudzdzīvokļu mājas dzīvokļu īpašniekiem (dzīvokļu īpašnieku kopību), lai atgūtu neatbilstošos izdevumus,  tādēļ, ka nav iespējama vēršanās pret pārvaldnieku, nepadara konkrēto gadījumu netipisku, kas nebūtu ņemts vērā, nosakot spēkā esošo normatīvajos tiesību aktos noteikto neatbilstošo izdevumu atgūšanas kārtību.Papildus norādām, ka pārvaldnieks ir nevis patstāvīgs subjekts, bet dzīvojamās mājas īpašnieka (daudzdzīvokļu dzīvojamās mājas gadījumā tātad visu dzīvokļu īpašnieku kopuma) pārstāvis, kā arī, patstāvīgi slēdzot līgumus dzīvojamās mājas īpašnieka vietā, pārvaldnieks neuzņemas saistības sev, bet dzīvojamās mājas īpašniekam, kura vietā tas rīkojas kā pilnvarnieks (sal. *Augstākās tiesas Administratīvo lietu departamenta 2013. gada 2. decembra spriedums lietā Nr. SKA-706/2013*). Attiecīgi, ņemot vērā minēto un dzīvokļu īpašnieku kopības normatīvajos tiesību aktos noteiktās pilnvaras un atbildību, nav pamatota ziņojumā ietvertā norāde, ka daudzdzīvokļu mājas dzīvokļu īpašnieki ir izpildījusi visas no viņiem atkarīgās un normatīvajos aktos noteiktās darbības projektu īstenošanā un vēl jo vairāk – ka attiecīgie iedzīvotāji nevarēja ietekmēt SIA "Energo pārvalde" rīcību. Turklāt šeit ņemams vērā arī tas, ka dzīvokļu īpašnieki konkrētajā gadījumā ir guvuši labumu no projekta ietvaros veiktajām darbībām, kā arī līgumslēdzējam normatīvajos aktos ir paredzēta tiesiska iespēja vienoties ar finansējuma saņēmēju par pakāpenisku neatbilstoši veikto izdevumu atmaksu, vienojoties par atmaksas grafiku. Līdz ar to nav pamata atzīt, ka neatbilstošo izdevumu atgūšana būtu netaisnīga un nesamērīga.Ievērojot minēto, lūdzam izvērtēt un papildināt ziņojumu ar atbilstošu pamatojumu par minētajiem apsvērumiem. Ja minēto pamatojumu nav iespējams sniegt, lūdzam attiecīgi precizēt ziņojumu un lēmuma projektu. |
|  | Informatīvā ziņojuma 3.sadaļā “2014. - 2020. gada plānošanas perioda ES fondu investīciju aktualitātes ” | **Tieslietu ministrija**Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 10. punktu ministrijas, īpašu uzdevumu ministra sekretariāta, Ministru prezidenta biedra biroja, Valsts kancelejas vai Ministru prezidenta padotībā esošas valsts pārvaldes iestādes izstrādāto šo noteikumu 2. punktā minēto dokumentu izskatīšanai Ministru kabineta komitejas sēdē vai Ministru kabineta sēdē ir tiesīgs iesniegt Ministru kabineta loceklis. Attiecīgi lūdzam precizēt ziņojuma 3. sadaļā 12. lpp. norādīto, ka Finanšu ministrija iesniegs Ministru kabinetā apkopojošu ziņojumu ar priekšlikumiem snieguma rezerves un finansējuma atlikumu tālākai izmantošanai. Tāpat līdzīgi lūdzam precizēt ziņojumu sadaļā "Citas definīcijas un skaidrojumi:" 5. lpp., kur noteikts, ka pienākums iesniegt informatīvo ziņojumu ir Finanšu ministrijai. Šeit papildus norādām, ka atbilstoši Ministru kabineta 2014. gada 16. septembra sēdes protokollēmuma 49., 57. § 4. punktam Finanšu ministrijai uzdots izstrādāt un finanšu ministram divas reizes gadā – līdz 1. martam un 1. septembrim – iesniegt noteiktā kārtībā Ministru kabinetā informatīvo ziņojumu par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi. | **Ņemts vērā**Informatīvā ziņojuma sadaļā “2014. - 2020. gada plānošanas perioda ES fondu investīciju aktualitātes un sadaļā “Citi skaidrojumi” informācija precizēta. | Skatīt informatīvā ziņojuma sadaļu “2014. - 2020. gada plānošanas perioda ES fondu investīciju aktualitātes” 13.lpp un sadaļu “Citi skaidrojumi” 5.lpp. |
|  | Informatīvais ziņojums | **Tieslietu ministrija**Vēršam uzmanību, ka ziņojumā vairākos gadījumos nav ievērotas juridiskās tehnikas prasības saīsinājumu lietošanai, apgrūtinot ziņojuma skaidrību un nepārprotamu izpratni. Proti, nav noformētas atsauces, piem., attiecībā uz Izglītības un zinātnes ministriju (ziņojuma 5. sadaļā 21. lpp.), "FI" (ziņojuma 7. sadaļā 27. lpp.), kā arī nav vai nav konsekventi lietotas izveidotās atsauces attiecībā uz informāciju un komunikāciju tehnoloģijām (ziņojuma 3. sadaļā 18. lpp.), Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – regula Nr. 1303/2013) (ziņojuma 3. sadaļā 14. lpp.), un projektu (ziņojuma 5. sadaļā 26. lpp.).Ievērojot minēto, lūdzam pārskatīt un visā ziņojumā lietotos saīsinājumus noformēt atbilstoši juridiskās tehnikas prasībai – lietoto saīsinājumu pirmo reizi rakstot, atšifrē, iekavās norādot tā turpmāko lietojumu – vai norādot tos ziņojumā sadaļā "Saīsinājumi" un turpmāk pamattekstā konsekventi ievērojot. | **Ņemts vērā**Visā ziņojumā veikti labojumi saīsinājumu korektai lietošanai. | - |
|  | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi” | **Tieslietu ministrija**Lūdzam ziņojuma 6. sadaļā 22. lpp. korekti norādīt konkrētu regulas Nr. 1303/2013 normu, jo minētajā regulā nav 36. punkta. | **Ņemts vērā**Informatīvā ziņojuma sadaļā “Projektos konstatētie pārkāpumi ar finansiālu ietekmi” zemsvītras atsaucē ir precizēta attiecīgās regulas norma. | Skatīt informatīvā ziņojuma apakšsadaļu “ ES fondu 2014. – 2020. gada plānošanas periods” 24.lpp. |
|  | Informatīvā ziņojuma 6.sadaļā “Projektos konstatētie pārkāpumi ar finansiālu ietekmi” | **Tieslietu ministrija**Lūdzam ziņojuma 6. sadaļā 26. lpp. korekti atsaukties uz Ministru kabineta 2013. gada 29. janvāra noteikumiem Nr. 67 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda uzraudzības noteikumi", bet 7. sadaļas 29. lpp. – uz Ministru kabineta 2015. gada 10. februāra noteikumiem "Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā"". Norādām, ka atbilstoši juridiskās tehnikas prasībām juridiskā dokumenta tekstā ir norādāms pilns Latvijas normatīvo aktu nosaukums, izvairoties no saīsinājumu lietošanas to pierakstā. | **Ņemts vērā**Informatīvā ziņojuma apakšsadaļā “EEZ/Norvēģijas finanšu instrumentu 2009.-2014. gada perioda atmaksas donorvalstīm” precizēta atsauce uz MK 2013. gada 29. janvāra noteikumiem Nr. 67 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda uzraudzības noteikumi". Informatīvā ziņojuma apakšsadaļā “Stiprināta normatīvā bāze un metodikas ES fondu ieviešanā” precizēta atsauce uz MK 2019. gada 26. marta noteikumiem Nr.129 "Grozījumi MK 2015. gada 10. februāra noteikumos Nr. 77.Vēršam uzmanību, ka ziņojuma tekstā ir lietots MK noteikumu saīsinājumu, bet pilnais nosaukums ir papildināts sadaļā “Citi skaidrojumi”. | Skatīt precizējumus informatīvā ziņojuma apakšsadaļā “EEZ/Norvēģijas finanšu instrumentu 2009.-2014. gada perioda atmaksas donorvalstīm” 30.lpp, apakšsadaļā “Stiprināta normatīvā bāze un metodikas ES fondu ieviešanā” 32.lpp un sadaļā “Citi skaidrojumi” 6.lpp. |
|  | Informatīvais ziņojums | **Finanšu ministrija**Informatīvais ziņojums papildināts ar augusta ikmēneša aktuālo informāciju, izpildot MK 2015. gada 10. marta sēdes protokollēmuma (prot. Nr. 14, 27. §) 11. punktu. | **-** | Skatīt aktualizēto informāciju informatīvajā ziņojumā, galvenokārt, kopsavilkumā un 3. sadaļā. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Astra.Rudolfa@fm.gov.lv

Rūdolfa 67083925

1. Ministru kabineta 2019. gada 23. aprīļa sēdes protokollēmums Nr.21 23.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija””. [↑](#footnote-ref-1)